
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1861 

8 Ιουλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση μαθητικών θεμάτων. 1 

Κανονισμός Οργάνωσης και Λειτουργίας των Σχο¬ 
λείων Δεύτερης Ευκαιρίας (Σ.Δ.Ε.). 2 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στην ΔΙΠΠ/Φ.ΕΠ.1/391/ 
οικ.15042/16-06-2014 Απόφαση του Υπουργού Δι¬ 
οικητικής Μεταρρύθμισης και Ηλεκτρονικής Δια¬ 
κυβέρνησης με θέμα: «Κατανομή επιτυχόντων από 
προστατευόμενους του Ν. 2643/98 έτους 2014» 
που δημοσιεύθηκε στο ΦΕΚ 1605/τ.Β'/2014. 3 

ΑΠΟΦΑΣΕΙ Σ 

Αριθμ. 95567/Γ2 (1) 

Ρύθμιση μαθητικών θεμάτων. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του δεύτερου εδαφίου της παρ. 13, του άρθρου 45, 
του Ν. 4264/2014 (Α' 118) «Άσκηση εμπορικών δραστη¬ 
ριοτήτων εκτός καταστήματος και άλλες διατάξεις» 

β. του π.δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών» 

γ. της κοινής απόφασης του Πρωθυπουργού και του 
Υπουργού Παιδείας και Θρησκευμάτων «Καθορισμός 
αρμοδιοτήτων στους Υφυπουργούς Παιδείας και θρη¬ 
σκευμάτων, Αλέξανδρο Δερμεντζόπουλο και Κωνστα¬ 
ντίνο Κουκοδήμο» (Β' 1618/19.06.2014) 

2. το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Για το σχολικό έτος 2014-2015 οι εκπαιδευτικές 
δραστηριότητες για τα Νηπιαγωγεία, καθώς και η δι¬ 
δασκαλία των μαθημάτων για τα Δημοτικά, Γυμνάσια, 
Γ ενικά και Επαγγελματικά Λύκεια, δημόσια και ιδιωτικά, 
ημερήσια και εσπερινά, αρχίζει στις 11 Σεπτεμβρίου 2014. 

2. Για το σχολικό έτος 2014-2015 η θρησκευτική εορτή 
των Τριών Ιεραρχών την 30η Ιανουάριου 2015, δεν απο¬ 


τελεί ημέρα αργίας για τα Γ υμνάσια, Γ ενικά και Επαγ¬ 
γελματικά Λύκεια, δημόσια και ιδιωτικά, ημερήσια και 
εσπερινά, αλλά ορίζεται, για όλες τις σχολικές μονάδες 
Πρωτοβάθμιας και Δευτεροβάθμιας Εκπαίδευσης ως 
ημέρα εορτής, κατά την οποία γίνεται εκκλησιασμός και 
δραστηριότητες σχετικά με την προσφορά των Τριών 
Ιεραρχών στα γράμματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Ιουνίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 
-♦- 

Αριθμ. 5953 (2) 

Κανονισμός Οργάνωσης και Λειτουργίας των 
Σχολείων Δεύτερης Ευκαιρίας (Σ.Δ.Ε.). 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Π.Δ. 132/1989 (Α' 64/03-04-1989) «Διάρθρωση και 
αρμοδιότητες των υπηρεσιών της Γ ενικής Γ ραμματείας 
Λαϊκής Επιμόρφωσης». 

2. Τις διατάξεις του άρθρου 5 του Ν. 2525/1997 (Α' 188) 
«Σχολεία Δεύτερης Ευκαιρίας». 

3. Τ ις διατάξεις των άρθρων 1, 2, 3, 4 και 6 του νόμου 
3879/2010 (Α' 163) «Ανάπτυξη της Διά Βίου Μάθησης και 
λοιπές διατάξεις». 

4. Τις διατάξεις των άρθρων 26,27 του νόμου 4186/2013 
(Α' 193) «Αναδιάρθρωση της Δευτεροβάθμιας Εκπαίδευ¬ 
σης και λοιπές διατάξεις». 

5. Τ ις διατάξεις του άρθρου 47, παρ. 7 του Ν. 4264/2014 
(Α' 118). 

6. Τις διατάξεις του Π.Δ. 89 ΦΕΚ 134 Α /10-6-2014 2013 
«Διορισμός Υπουργών, Αναπληρωτών Υπουργών και 
Υφυπουργών». 

7. Τις διατάξεις του άρθρου 3 της αρ. 94654/ΣΤ5/ 
19-06-2014 απόφασης (Β' 1618) «Καθορισμός αρμοδιοτήτων 
στους Υφυπουργούς Παιδείας και Θρησκευμάτων, Αλέ¬ 
ξανδρο Δερμεντζόπουλο και Κωνσταντίνο Κουκοδήμο», 

8. Τη σχετική πρόταση της Γ ενικής Γ ραμματείας Δια Βίου 
Μάθησης για την έκδοση Κανονισμού Λειτουργίας ΣΔΕ. 

9. Το γεγονός ότι από τον παρόντα κανονισμό δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

ΚΕΦΑΛΑΙΟ Α' 

ΕΚΠΑΙΔΕΥΤΙΚΟ ΠΛΑΙΣΙΟ 

Αρθρο 1 

Ίδρυση Σχολείων Δεύτερης Ευκαιρίας (ΣΔ.Ε.) 

1. Τα Σχολεία Δεύτερης Ευκαιρίας (ΣΔ.Ε.) της χώρας 
είναι σχολεία Εκπαίδευσης Ενηλίκων που λειτουργούν 
σύμφωνα με τη φιλοσοφία και τις αρχές της Εκπαίδευ¬ 
σης Ενηλίκων. 

2. Τα ΣΔ.Ε. ιδρύονται με κοινή απόφαση των Υπουργών 
Παιδείας και Θρησκευμάτων και Οικονομικών μετά από 
εισήγηση της Γενικής Γραμματείας Διά Βίου Μάθησης 
του Υ.ΠΑΙ.Θ. (άρθρο 5, παρ.1 Ν. 2525/1997 - Α' 188). 

3. Τμήματα Σ.Δ.Ε. είναι δυνατόν να λειτουργούν, μετά 
από απόφαση του Γενικού Γραμματέα Δια Βίου Μά¬ 
θησης, εκτός της έδρας του σχολείου και εντός των 
ορίων της Περιφερειακής Ενότητας. 

4. Τα Σ.Δ.Ε. υπάγονται στη Γενική Γραμματεία Διά 
Βίου Μάθησης Γ.Γ.Δ.Β.Μ.) του Υπουργείου Παιδείας και 
Θρησκευμάτων (Υ.ΠΑΙ.Θ.), η οποία έχει και την ευθύνη 
λειτουργίας τους. Η διοικητική και οικονομική διαχείριση 
του έργου δύναται με απόφαση του Γ ενικού Γ ραμματέα 
Διά Βίου Μάθησης να ανατίθεται προς υλοποίηση σε 
παρόχους υπηρεσιών Διά Βίου Μάθησης του δημόσιου 
και του ευρύτερου δημόσιου τομέα. 

5. Στους απόφοιτους των Σ.Δ.Ε. χορηγείται απολυτήρι¬ 
ος τίτλος ισότιμος προς το απολυτήριο του Γυμνασίου. 

6. Τα Σχολεία Δεύτερης Ευκαιρίας αποτελούν περι¬ 
φερειακές υπηρεσίες των Διευθύνσεων Διά Βίου Μά¬ 
θησης (ΔΔΒΜ) οι οποίες αποτελούν αποκεντρωμένες 
υπηρεσίες της Γ ενικής Γ ραμματείας Διά Βίου Μάθησης, 
σύμφωνα με τα άρθρα 26 και 27 του Ν. 4186/2013 (Α' 193). 

Αρθρο 2 
Σκοπός - Στόχοι 

1. Σκοπός των Σχολείων Δεύτερης Ευκαιρίας (Σ.Δ.Ε.) 
είναι η συνολική ανάπτυξη των εκπαιδευομένων και η 
πληρέστερη συμμετοχή τους στο οικονομικό, κοινωνικό 
και πολιτισμικό γίγνεσθαι, καθώς και η αποτελεσματικό¬ 
τερη συμμετοχή τους στο χώρο της εργασίας. 

2. Στόχοι των Σ.Δ.Ε. είναι: 

α. Η ολοκλήρωση της υποχρεωτικής εκπαίδευσης πο¬ 
λιτών 18 ετών και άνω. 

β. Η επανασύνδεση των εκπαιδευομένων με τα συστή¬ 
ματα εκπαίδευσης και κατάρτισης. 

γ. Η απόκτηση σύγχρονων γνώσεων, δεξιοτήτων και 
στάσεων που θα τους βοηθήσουν στην κοινωνική - οι¬ 
κονομική ένταξη και ανέλιξη. 

δ. Η ενίσχυση της αυτοεκτίμησης των εκπαιδευομένων. 

ε. Η συμβολή στην ένταξή τους ή στη βελτίωση της 
θέσης τους στον χώρο της εργασίας. 

Άρθρο 3 

Βασικές Αρχές - Βασικά Χαρακτηριστικά 

1. Για την επίτευξη του σκοπού των Σχολείων Δεύτε¬ 
ρης Ευκαιρίας (Σ.Δ.Ε.) θεωρούνται τρεις βασικές αρχές 
ως στοιχεία ταυτότητας του θεσμού: 

α. Τα εκπαιδευτικά μέσα που αξιοποιούνται για την 
επίτευξη του βασικού σκοπού είναι ευέλικτα, ώστε να 
υποστηρίζουν κάθε εκπαιδευόμενο. 


β. Οι ανάγκες των εκπαιδευομένων προσεγγίζονται εν 
όλω και όχι εν μέρει. Γ ια να επιτύχουν στην προσπάθειά 
τους οι εκπαιδευόμενοι, πρέπει να υποστηριχθούν στην 
αντιμετώπιση δυσκολιών σε άλλους τομείς, όπως στην 
υγεία, την οικογένεια, τον εργασιακό χώρο, τον άμεσο 
κοινωνικό περίγυρο. 

γ. Το σύνθετο και η ποικιλία των εκπαιδευτικών ανα¬ 
γκών απαιτούν πολυεπιδέξιο εκπαιδευτικό και επιστη¬ 
μονικό δυναμικό, το οποίο μπορεί να ανταποκριθεί στην 
πολυπλοκότητα των καθηκόντων που θα του ανατεθεί. 
2. Στο πλαίσιο των παραπάνω αρχών, τα ΣΔ.Ε.: 
α. Επιδιώκουν τη συνεργασία και τη σύμπραξη με 
όλους τους αρμόδιους κοινωνικούς φορείς για την ευ- 
αισθητοποίηση των κοινωνικών ομάδων στις οποίες 
απευθύνονται τα σχολεία. 

β. Ακολουθούν παιδαγωγικές προσεγγίσεις που εστι¬ 
άζουν στις ατομικές ανάγκες, τα ενδιαφέροντα και τις 
ικανότητες των εκπαιδευομένων. 

γ. Δίνουν έμφαση στην απόκτηση βασικών γνώσεων 
και δεξιοτήτων. 

δ. Καλλιεργούν κοινωνικές δεξιότητες και βοηθούν 
τους εκπαιδευομένους να διαμορφώνουν θετικές στά¬ 
σεις, ως ενεργοί πολίτες και μέλη της κοινωνίας, σε 
τοπικό, εθνικό, ευρωπαϊκό και παγκόσμιο επίπεδο. 

ε. Διαμορφώνουν ευέλικτο πρόγραμμα σπουδών ώστε 
να αξιοποιούνται όλοι οι κοινωνικοί χώροι στους οποί¬ 
ους υπάρχει γνώση και συσσωρευμένη εμπειρία (χώροι 
εργασίας, κοινωνικής συνάθροισης, καλλιτεχνικής δημι¬ 
ουργίας, πολιτιστικών εκδηλώσεων κ.ά.). 

στ. Συνεργάζονται μεταξύ τους και αναπτύσσουν κοι¬ 
νές δράσεις. 

Άρθρο 4 

Διάρκεια και Πρόγραμμα Εκπαίδευσης 

1. Η χρονική διάρκεια της εκπαίδευσης στα Σχολεία Δεύ¬ 
τερης Ευκαιρίας (Σ.Δ.Ε.) ορίζεται σε δύο (2) σχολικά έτη. 

2. Το διδακτικό έτος αρχίζει στις 15 Σεπτεμβρίου και 
λήγει στις 30 Ιουνίου. Το τελευταίο δεκαπενθήμερο του 
Ιουνίου γίνονται αναπληρώσεις, παρουσιάσεις ριό)θο15 
και εργαστηρίων. Οι σχολικές εορτές και αργίες, η άδεια 
συμμετοχής στις γενικές συνελεύσεις του κλάδου των 
εκπαιδευτικών και οι διακοπές ορίζονται σύμφωνα με 
τα εκάστοτε ισχύοντα στη Δευτεροβάθμια Εκπαίδευση. 

3. Στα Σ.Δ.Ε. υιοθετείται η αρχή των πολυγραμματισμών. 
Ο βασικός πυρήνας του προγράμματος σπουδών συ¬ 
γκροτείται από: 

α. Τον Γλωσσικό Γραμματισμό (ελληνική γλώσσα) 
β. Τον Αριθμητικό Γραμματισμό 
γ. Τον Πληροφορικό Γραμματισμό 
δ. Τον Γλωσσικό Γραμματισμό (αγγλική γλώσσα) 
ε. Τον Κοινωνικό Γραμματισμό 
στ. Τον Επιστημονικό Γραμματισμό 
ζ. Τον Περιβαλλοντικό Γραμματισμό 
η. Την Πολιτισμική-Αισθητική Αγωγή 
Δραστηριότητες που σχετίζονται με την ελεύθερη έκ¬ 
φραση των εκπαιδευομένων, μέσω των τεχνών και του 
αθλητισμού, με απώτερο στόχο την ποιοτική διαχείριση 
του ελεύθερου χρόνου τους, και οι οποίες αποτελούν ανα¬ 
πόσπαστο τμήμα της εκπαιδευτικής διαδικασίας πραγ¬ 
ματοποιούνται καθ’ όλη τη διάρκεια του σχολικού έτους. 

4. Τα προγράμματα σπουδών είναι ανοικτά και ευέλι¬ 
κτα. Αφετηρία της κατάρτισής τους είναι η διάγνωση 
των αναγκών σε γνώσεις αλλά και δεξιότητες των εκ- 
παιδευομένων. 

Η γνώση αντιμετωπίζεται ως κοινωνικό αγαθό. 

5. Το πρόγραμμα σπουδών στοχεύει στην παροχή 
γνώσεων και στην ανάπτυξη δεξιοτήτων και στάσεων 
σχετικών με: 

α. Τη χρήση του γραπτού και προφορικού λόγου στην 
ελληνική γλώσσα. 

β. Τη χρήση των αριθμών στην καθημερινή ζωή. 
γ. Τη σύγχρονη τεχνολογία και ιδιαίτερα τον ηλε¬ 
κτρονικό υπολογιστή, 
δ. Τις φυσικές επιστήμες, 
ε. Τη χρήση της αγγλικής γλώσσας, 
στ. Τις κοινωνικές επιστήμες, 
ζ. Το φυσικό περιβάλλον, 
η. Τ ον πολιτισμό. 

θ. Τις υποχρεώσεις και τα δικαιώματα των εκπαιδευ- 
ομένων ως ενεργών πολιτών, 
ι. Την επαγγελματική και εργασιακή ζωή. 
ια. Τις προσωπικές επιλογές και ενδιαφέροντα (καλές 
τέχνες, μουσική, άθληση κ.ά.). 

6. Το πρόγραμμα σπουδών επικαιροποιείται, πριν την 
έναρξη του σχολικού έτους, με απόφαση του Υπουρ¬ 
γού Παιδείας και Θρησκευμάτων, κατόπιν πρότασης 
της ΓΓΔΒΜ. 

α. Το εβδομαδιαίο ωρολόγιο πρόγραμμα, το οποίο 
αποτελεί συνάρτηση του αριθμού των εκπαιδευομέ- 
νων, των εκπαιδευτικών και της διάγνωσης των εκπαι¬ 
δευτικών αναγκών, συντάσσεται την πρώτη εβδομάδα 
της εκπαιδευτικής περιόδου από το Διευθυντή και το 
σύλλογο διδασκόντων και εγκρίνεται από τη ΓΓΔΒΜ. 

β. Το εβδομαδιαίο ωρολόγιο πρόγραμμα καλύπτει 25 
ώρες (20 ώρες καλύπτονται από Γραμματισμούς, 2 ώρες 
από Συμβουλευτικές Υπηρεσίες και 3 ώρες από σχέδια 
δράσης (ρΐΌίθοΙε). 

γ. Το εβδομαδιαίο ωρολόγιο πρόγραμμα είναι δυνατόν 
να τροποποείται καθ’ όλη τη διάρκεια του σχολικού 
έτους σύμφωνα με τις εκπαιδευτικές ανάγκες και προ¬ 
τεραιότητες. 

ΚΕΦΑΛΑΙΟ Β' 

ΣΤΕΛΕΧΩΣΗ ΣΧΟΛΕΙΩΝ ΔΕΥΤΕΡΗΣ ΕΥΚΑΙΡΙΑΣ 
Αρθρο 5 

Οργάνωση - Όργανα Διοίκησης Σ.Δ.Ε. 

1. Κάθε τμήμα του Σχολείου Δεύτερης Ευκαιρίας 
(Σ.Δ.Ε.) αριθμεί από δώδεκα (12) έως είκοσι (20) εκπαι¬ 
δευόμενους. 

2. Το Σ.Δ.Ε. αποτελεί βιώσιμη σχολική μονάδα με δυο 
έτη λειτουργίας, όταν αριθμεί τουλάχιστον είκοσι τέσ¬ 
σερις (24) εκπαιδευόμενους και έχει δύο (2) τουλάχιστον 
τμήματα. Απόκλιση από τα ανωτέρω είναι δυνατή μόνο 
μετά από απόφαση του Γενικού Γραμματέα Διά Βίου 
Μάθησης. 

3 Η διοίκηση του Σ.Δ.Ε. ασκείται από τον Διευθυντή, 
τον Υποδιευθυντή και το Σύλλογο Διδασκόντων, σύμ¬ 
φωνα με το άρθρο 27 του Ν. 4186/2013, Α' 193). 

Άρθρο 6 
Προσωπικό 

Το προσωπικό των Σχολείων Δεύτερης Ευκαιρίας 
(Σ.Δ.Ε.) αποτελείται από τον Διευθυντή, τον Υποδιεθυ- 
ντή, τους εκπαιδευτικούς, το Σύμβουλο Σταδιοδρομίας 
και τον Σύμβουλο Ψυχολόγο και τους Διοικητικούς 
Υπαλλήλους. 


Α. Ο διευθυντής του Σ.Δ.Ε.: 

I. α. Είναι υπεύθυνος για την υλοποίηση της εκπαιδευ¬ 
τικής πολιτικής της Γ.Γ.Δ.Β.Μ., για την εφαρμογή του 
προγράμματος σπουδών και του ωρολογίου προγράμ¬ 
ματος του σχολείου. 

β.Έχει την ευθύνη για τις σχέσεις και τη συνεργασία 
με τους τοπικούς και άλλους φορείς για την προώθηση 
των στόχων του σχολείου. 

γ. Είναι υπεύθυνος για ζητήματα διοίκησης προσω¬ 
πικού του Σ.Δ.Ε. 

δ. Προεδρεύει στις συνεδριάσεις του Συλλόγου Δι¬ 
δασκόντων. 

ε. Φροντίζει για την καλή εκπροσώπηση του σχολείου 
σε δημόσιες συναντήσεις. 

στ. Αποστέλλει στη Γ.Γ.Δ.Β.Μ. όλα τα στοιχεία που 
αφορούν στην λειτουργία του σχολείου (εγγραφές, 
φοίτηση, δραστηριότητες του σχολείου, ενημερωτικές 
εκθέσεις, στατιστικά στοιχεία κ.λπ.). 

Ειδικότερα έχει σύμφωνα με τις διατάξεις του άρθρου 
27 παρ.4, Ν. 4186/2013 τις ακόλουθες αρμοδιότητες: 

1. ευθύνεται για την οικονομική και διοικητική διαχεί¬ 
ριση του ΣΔΕ, 

2. ευθύνεται για την τήρηση των νόμων, των εγκυκλίων 
και των αποφάσεων, που εκδίδουν τα αρμόδια όργανα 
της διοίκησης, 

3. ενημερώνει και ευθύνεται για την έγκαιρη και αξιό¬ 
πιστη ενημέρωση της Διεύθυνσης Δια Βίου Μάθησης και 
της Γ ενικής Γ ραμματείας Δια Βίου Μάθησης, εντύπως ή 
και ηλεκτρονικά, και συνεργάζεται με την κεντρική και 
τις αρμόδιες περιφερειακές Διευθύνσεις του Υπουρ¬ 
γείου Παιδείας και θρησκευμάτων για τη ρύθμιση κάθε 
λειτουργικού θέματος αρμοδιότητάς του, ευθύνεται για 
την έγκαιρη και αξιόπιστη τήρηση ηλεκτρονικού αρχείου 
με τα στοιχεία της οικονομικής λειτουργίας του ΣΔΕ, 
καθώς και για την ηλεκτρονική ενημέρωση των υπηρε¬ 
σιακών φακέλων του προσωπικού του, 

4. αναθέτει στους εκπαιδευτικούς του ΣΔΕ συγκεκρι¬ 
μένες αρμοδιότητες που συνδέονται με το γενικότερο 
εκπαιδευτικό έργο, την εφαρμογή προγραμμάτων εισα¬ 
γωγής και διδακτικής αξιοποίησης των νέων τεχνολο¬ 
γιών και της πληροφορικής. 

5. χορηγεί στο προσωπικό του ΣΔΕ του οποίου προ- 
ΐσταται τις νόμιμες άδειες. Γ ια τη χορήγηση των ανω¬ 
τέρω αδειών ο διευθυντής ενημερώνει, αυθημερόν, την 
οικεία ΔΔΒΜ. 

6. όταν ελλείπει, απουσιάζει ή κωλύεται, αναπληρώ¬ 
νεται από τον υποδιευθυντή. Αν ελλείπει, απουσιάζει 
ή κωλύεται και ο υποδιευθυντής, τότε ο διευθυντής 
αναπληρώνεται από εκπαιδευτικό που υπηρετεί στο 
ΣΔΕ και ο οποίος ορίζεται με απόφαση του διευθυντή. 
Αν στο ΣΔΕ (με αριθμό εκπαιδευομένων πάνω από 180) 
έχουν τοποθετηθεί δύο υποδιευθυντές, ο διευθυντής 
αναπληρώνεται από τον υποδιευθυντή που ορίζεται με 
απόφασή του και σε περίπτωση που και αυτός ελλείπει, 
απουσιάζει ή κωλύεται, από το δεύτερο υποδιευθυντή. 
Αν ελλείπει, απουσιάζει ή κωλύεται και ο δεύτερος 
υποδιευθυντής ή αν πρόκειται για ΣΔΕ στο οποίο δεν 
τοποθετείται υποδιευθυντής, ο διευθυντής αναπληρώνε¬ 
ται από εκπαιδευτικό που υπηρετεί στο ΣΔΕ, ο οποίος 
ορίζεται με απόφασή του. Αν για οποιονδήποτε λόγο 
δεν οριστεί αναπληρωτής, ο διευθυντής αναπληρώνεται 
από τον αρχαιότερο εκπαιδευτικό του ΣΔΕ (άρθρο 27 
παρ. 8 Ν. 4186/2013). 

II. Ο διευθυντής του Σ.Δ.Ε., πέραν των τακτικών αποδο¬ 
χών του, λαμβάνει επίδομα θέσης που αντιστοιχεί στο 

επίδομα θέσης των Διευθυντών Γυμνασίων του τυπικού 
συστήματος εκπαίδευσης. 

III. Ο διευθυντής της σχολικής μονάδας ασκεί διδακτι¬ 
κό έργο τρεις (3) ώρες εβδομαδιαίως. 

Β. Ο υποδιευθυντής του Σ.Δ.Ε. (άρθρο 27 παρ.9, 
ν. 4186/2013) συνεπικουρεί τον διευθυντή στην άσκηση 
των καθηκόντων του και τον αναπληρώνει. Ειδικότερα, 
ο υποδιευθυντής ασκεί, ιδίως, τις ακόλουθες αρμοδιό¬ 
τητες: 

1. μεριμνά για την υλοποίηση του διοικητικού έργου, 

2. εκτελεί τις αποφάσεις του διευθυντή και του συλλό¬ 
γου των διδασκόντων που αφορούν σε θέματα φοίτησης 
των εκπαιδευομένων και 

3. όσες άλλες αρμοδιότητες του αναθέτει ο διευθυντής. 

Στα Σ.Δ.Ε. που έχουν τοποθετηθεί δύο υποδιευθυντές, 

η κατανομή των αρμοδιοτήτων μεταξύ τους γίνεται με 
απόφαση του διευθυντή. Ο υποδιευθυντής δεν ασκεί 
διδακτικά καθήκοντα παρά μόνο σε εξαιρετικές περι¬ 
πτώσεις και ύστερα από έγκριση της ΓΓΔΒΜ. 

Γ. Ο σύλλογος διδασκόντων (άρθρο 27, παρ. 11,12,13 
ν. 4186/2013, Α' 193). 

1. Ο ρόλος του εκπαιδευτικού στα Σ.Δ.Ε. είναι ενεργά 
συμμετοχικός. Ο εκπαιδευτικός δεν αρκείται στο καθα¬ 
ρά διδακτικό έργο, αλλά ο ίδιος ως ερευνητής διαγι¬ 
γνώσκει τις μορφωτικές ανάγκες των εκπαιδευομένων, 
διαμορφώνει πρόταση προγράμματος διδασκαλίας, και 
σε συνεργασία με τον Διευθυντή αξιολογεί, ερευνά και 
αναζητεί τρόπους επίλυσης προβλημάτων, σχεδιάζει και 
παράγει διδακτικό υλικό ή προσαρμόζει και αξιοποιεί 
το υπάρχον. 

2. Σε κάθε Σ.Δ.Ε. λειτουργεί ο σύλλογος διδασκόντων, 
στον οποίο συμμετέχουν οι εκπαιδευτικοί που υπηρε¬ 
τούν στη μονάδα με οποιαδήποτε σχέση εργασίας. Το 
εκπαιδευτικό προσωπικό των ΣΔΕ αποτελούν αποσπα- 
σμένοι εκπαιδευτικοί της δευτεροβάθμιας και της πρω¬ 
τοβάθμιας εκπαίδευσης και ωρομίσθιοι εκπαιδευτικοί, 
(άρθρο 27, παρ. 14β, Ν. 4186/2013, Α' 193). 

3. Ειδικότερα ο σύλλογος των διδασκόντων: 

α. συμβάλλει στη χάραξη κατευθύνσεων για την 
εφαρμογή της εκπαιδευτικής πολιτικής στο επίπεδο 
του Σ.Δ.Ε., στην ομαλή λειτουργία του, καθώς και στην 
παιδαγωγική διευθέτηση των σπουδαστικών ζητημάτων, 

β. διαπιστώνει και αξιολογεί τις εκπαιδευτικές ανάγκες 
και αξιοποιεί τις δυνατότητες συνεργασίας ανάμεσα 
στο προσωπικό, τα στελέχη της εκπαίδευσης και τους 
φορείς της τοπικής κοινωνίας, 

γ. αποφασίζει για θέματα φοίτησης, επίδοσης και αξι¬ 
ολόγησης των εκπαιδευομένων. 

δ. Στο σύλλογο των διδασκόντων προεδρεύει ο διευ¬ 
θυντής του Σ.Δ.Ε. Ο σύλλογος των διδασκόντων συνε¬ 
δριάζει, τακτικά ή έκτακτα, ύστερα από πρόσκληση του 
προέδρου του. Ο σύλλογος των διδασκόντων συγκα- 
λείται έκτακτα, όταν το κρίνει αναγκαίο ο πρόεδρος ή 
το ζητήσει τουλάχιστον το ένα τρίτο των μελών του με 
έγγραφη αίτησή του, στην οποία προσδιορίζει τα θέ¬ 
ματα για τα οποία ζητείται η σύγκληση. Κατά τα λοιπά 
εφαρμόζονται οι διατάξεις των άρθρων 13 έως και 15 
του Κώδικα Διοικητικής Διαδικασίας, που κυρώθηκε με 
το άρθρο πρώτο του Ν. 2690/1999 (Α' 45). 

4. Για τους αποσπασμένους από τη Δευτεροβάθμια 
και Πρωτοβάθμια Εκπαίδευση εκπαιδευτικούς, ισχύει το 
προβλεπόμενο για κάθε εκπαιδευτικό ωράριο. 


5. Για τους ωρομίσθιους εκπαιδευτικούς, ισχύει πρό¬ 
γραμμα διδασκαλίας με αριθμό ωρών που καθορίζει 
απόφαση του Γ ενικού Γ ραμματέα Δια Βίου Μάθησης. 

6. Η παρουσία των εκπαιδευτικών στη σχολική μονάδα 
είναι υποχρεωτική κατά τις ώρες λειτουργίας του ΣΔΕ 

7. Στα Σ.Δ.Ε. είναι δυνατόν να καθορίζονται ώρες ενι- 
σχυτικής διδασκαλίας για ορισμένους εκπαιδευόμενους 
σε γνωστικά πεδία στα οποία κρίνεται απαραίτητο, μετά 
από απόφαση του συλλόγου. Στην περίπτωση που οι 
αποσπασμένοι εκπαιδευτικοί του Σ.Δ.Ε. έχουν καλύψει 
το ωράριό τους, οι ώρες ενισχυτικής διδασκαλίας ανα¬ 
τίθενται σε ωρομίσθιους εκπαιδευτικούς. Η ενισχυτική 
διδασκαλία είναι δυνατόν να πραγματοποιείται κάθε 
μέρα, πριν την έναρξη των μαθημάτων ή με τη λήξη τους. 

8. Η επάρκεια και η διαρκής ανανέωση και επικαιρο- 
ποίηση των προσόντων των εκπαιδευτικών όπως και 
η χρήση των κατάλληλων εκπαιδευτικών μεθόδων και 
εργαλείων, συμπεριλαμβανομένων των τεχνικών εκπαί¬ 
δευσης ενηλίκων, αποτελούν βασικές προϋποθέσεις για 
τη διασφάλιση της υψηλής ποιότητας της παρεχόμενης 
εκπαίδευσης. 

9. Με απόφαση του Υπουργού Παιδείας και Θρησκευ¬ 
μάτων, η οποία εκδίδεται κατόπιν εισήγησης του Γε¬ 
νικού Γ ραμματέα Δια Βίου Μάθησης, εξειδικεύονται τα 
κριτήρια επιλογής εκπαιδευτικών στα Σ.Δ.Ε. 

10. Στα Σ.Δ.Ε. μπορούν να προσφέρουν διδακτικό έργο 
εθελοντές εκπαιδευτικοί ευαισθητοποιημένοι και ενημε¬ 
ρωμένοι στη φιλοσοφία και το πρόγραμμα των Σ.Δ.Ε.. 
Η ανάθεση εθελοντικού διδακτικού έργου γίνεται μετά 
από εισήγηση του διευθυντή, σύμφωνη γνώμη του συλ¬ 
λόγου διδασκόντων και έγκριση του Τμήματος Αλφαβη¬ 
τισμού και Βασικής Παιδείας της ΓΓ ΔΒΜ. Επισημαίνεται 
ότι ο εθελοντής δεν αξιολογεί τους εκπαιδευόμενους. 
Επίσης, εκπαιδευτές διαφόρων ειδικοτήτων, καλλιτέχνες 
και επιστήμονες μπορούν ομοίως να προσφέρουν έργο 
ενταγμένο στο εκπαιδευτικό πρόγραμμα του Σχολείου 
(π.χ. εργαστήρια, ημερίδες ενημέρωσης, διαθεματικά 
σχέδια δράσης κ.ά.). 

Δ. Συμβουλευτικά Όργανα των Σ.Δ.Ε. 

Για την καλύτερη λειτουργία των Σχολείων Δεύτερης 
Ευκαιρίας θεσμοθετούνται ως Συμβουλευτικά Όργανα: 

1. Ο Παιδαγωγικός Σύμβουλος (μέλος της Επιτροπής 
Παρακολούθησης και Στήριξης του Εκπαιδευτικού Έρ¬ 
γου των Σ.Δ.Ε) έχει τις ακόλουθες αρμοδιότητες: 

α. Παρακολουθεί και υποστηρίζει το εκπαιδευτικό 
έργο των Σχολείων. 

β. Υποβάλλει προτάσεις στο Διευθυντή και το Σύλλογο 
Διδασκόντων για την παιδαγωγική και επιμορφωτική 
υποστήριξη των εκπαιδευτικών. 

2. Ο Σύμβουλος Σταδιοδρομίας έχει τις ακόλουθες 
αρμοδιότητες: 

α. Συμμετέχει μια (1) ώρα εβδομαδιαίως σε κάθε τμήμα. 

β. Παρέχει ατομική και ομαδική Συμβουλευτική με 
στόχο τη διευκόλυνση και υποστήριξη των εκπαιδευο- 
μένων για την είσοδο ή επανατοποθέτηση στην αγορά 
εργασίας. 

γ. Αναζητά πηγές πληροφόρησης, συλλέγει, οργανώνει 
και παρέχει πληροφοριακό υλικό ικανό να καλύψει τις 
ανάγκες-αιτήματα των εκπαιδευομένων όσον αφορά 
τις επαγγελματικές τους δυνατότητες. 

δ. Επικοινωνεί με άλλους φορείς-υπηρεσίες εξειδι- 
κευμένες σε θέματα σχετικά με την αγορά εργασίας, 
εκπαιδευτικούς φορείς, φορείς κατάρτισης και παραπέ¬ 
μπει τους εκπαιδευομένους στις κατάλληλες υπηρεσίες. 

ε. Δημιουργεί αρχείο εκπαιδευομένων και οργανώνει 
σύστημα παρακολούθησης της εξέλιξής τους. 

3. Ο Σύμβουλος Ψυχολόγος έχει τις ακόλουθες αρ¬ 
μοδιότητες: 

α. Συμμετέχει μια (1) ώρα εβδομαδιαίως σε κάθε τμήμα 

β. Παρέχει ατομική και ομαδική Συμβουλευτική με στό¬ 
χο τη διευκόλυνση και υποστήριξη των εκπαιδευομένων. 

γ. Παρεμβαίνει υποστηρικτικά σε πρόσωπα ή ομάδες 
που δυσκολεύονται να λειτουργήσουν στο συγκεκριμένο 
εκπαιδευτικό πλαίσιο. 

δ. Συνεργάζεται, ενημερώνει και στηρίζει τους εκ¬ 
παιδευτικούς για την αντιμετώπιση προβλημάτων που 
ανακύπτουν. 

Ε. Γραφείο Γραμματείας Σ.Δ.Ε. (άρθρου 27, παρ. 16 
ν. 4186/2013). 

1. Σε κάθε Σ.Δ.Ε. για την υποστήριξη του έργου αυτού, 
λειτουργεί Γ ραφείο Γ ραμματείας. Στο γραφείο αυτό 
υπάγονται όλα τα θέματα που έχουν σχέση με την τή¬ 
ρηση πρωτοκόλλου αλληλογραφίας, τη διακίνηση των 
εγγράφων, την αρχειοθέτηση αυτών και την επιμέλεια 
της αλληλογραφίας του Διευθυντή, καθώς και την ανα¬ 
παραγωγή των εγγράφων και λοιπού έντυπου υλικού. 
Οι θέσεις των υπηρετούντων στο Γ ραφείο Γ ραμματείας 
καλύπτονται από διοικητικούς υπαλλήλους με απόσπα¬ 
ση από τις οικείες Περιφερειακές Διευθύνσεις Εκπαί¬ 
δευσης του Υπουργείου Παιδείας και Θρησκευμάτων ή 
με διάθεση από τις οικείες ΔΔΒΜ. 

2. Οι ανωτέρω θέσεις δύνανται να καλύπτονται και 
με μετατασσόμενους υπαλλήλους, κατηγορίας Δ.Ε. Δι¬ 
οικητικού από τις περιφερειακές υπηρεσίες του Υπουρ¬ 
γείου Παιδείας και θρησκευμάτων ή τις υπηρεσίες των 
εποπτευόμενων φορέων του, που συνιστώνται με την 
πράξη μετάταξης, η οποία εκδίδεται από τον Υπουργό 
Παιδείας και Θρησκευμάτων, σύμφωνα με τη διαδικασία 
έγκρισης της Επιτροπής της ΠΥΣ 33/2006, όπως ισχύει. 
Οι ανωτέρω μετατάσσονται σε θέσεις συναφούς ή μη 
κλάδου της ίδιας κατηγορίας, με το βαθμό και το Μ.Κ. 
που κατέχουν, με ταυτόχρονη κατάργηση των θέσεων 
από τις οποίες προέρχονται. 

Αρθρο 7 

Επιλογή Προσωπικού - Διαδικασία Στελέχωσης 

1. Το προσωπικό των Σ.Δ.Ε. (Διευθυντές, Εκπαιδευτι¬ 
κοί, Σύμβουλοι και Γραμματείς) επιλέγεται για ορισμένο 
χρόνο. 

2. α. Υποψήφιοι για τη θέση του διευθυντή και του 
υποδιευθυντή είναι εκπαιδευτικοί της δημόσιας δευ¬ 
τεροβάθμιας εκπαίδευσης με πτυχίο τριτοβάθμιας εκ¬ 
παίδευσης ή ισότιμο τίτλο σπουδών της ημεδαπής ή 
της αλλοδαπής, με οκταετή τουλάχιστον εκπαιδευτική 
υπηρεσία. 

β. Υποψήφιοι για τις θέσεις των εκπαιδευτικών είναι 
δημόσιοι εκπαιδευτικοί Πρωτοβάθμιας και Δευτεροβάθ¬ 
μιας εκπαίδευσης, με διετή τουλάχιστον εκπαιδευτική 
υπηρεσία σε σχολεία Δευτεροβάθμιας ή Πρωτοβάθμι¬ 
ας Εκπαίδευσης, μόνιμοι αποσπασμένοι, ή με ανάθεση 
υπερωριακής διδασκαλίας, αναπληρωτές ή ωρομίσθιοι 
(ν. 4186/2013, άρθρου 27, παρ. 1). 

3. Με απόφαση του Υπουργού Παιδείας και Θρησκευ¬ 
μάτων, η οποία εκδίδεται κατόπιν εισήγησης του Γ ενικού 
Γραμματέα ΔΒΜ, εξειδικεύονται τα κριτήρια επιλογής 
των αποσπασμένων και των ωρομισθίων εκπαιδευτικών 
για τα Σ.Δ.Ε. (ν. 4168 άρθρο 27 παρ. 15ε). 


4. Η επιλογή των Παιδαγωγικών Συμβούλων, των Συμ¬ 
βούλων Ψυχολόγων, των Συμβούλων Σταδιοδρομίας, και 
των ωρομισθίων εκπαιδευτικών γίνεται από τριμελείς 
επιτροπές αποτελούμενες από τον Διευθυντή της οι¬ 
κείας ΔΔΒΜ, τον Διευθυντή των οικείων ΣΔΕ και ένα 
μέλος οριζόμενο από τη ΓΓΔΒΜ. 

5. Οι διαδικασίες επιλογής προσωπικού ολοκληρώνο¬ 
νται μέχρι τις 30 Ιουνίου κάθε έτους. Σε περίπτωση που 
θα δημιουργηθούν κενές θέσεις κατά τη διάρκεια του 
σχολικού έτους, αυτές είναι δυνατόν να καλύπτονται 
άμεσα από τον πίνακα επιλαχόντων. 

6. α. Οι αποσπάσεις ή προσλήψεις του εκπαιδευτικού 
προσωπικού έχουν ισχύ για ένα σχολικό έτος. 

β. Με απόφαση του Υπουργού Παιδείας και Θρησκευ¬ 
μάτων ύστερα από πρόταση της Γ ενικής Γ ραμματείας 
Διά Βίου Μάθησης κατόπιν τεκμηριωμένης εισήγησης 
του τμήματος Αλφαβητισμού και Βασικής Παιδείας, εί¬ 
ναι δυνατόν να ανανεώνεται η απόσπαση των μονίμων 
εκπαιδευτικών. Στοιχεία τα οποία λαμβάνονται υπόψη 
είναι η εν γένει παρουσία των εκπαιδευτικών η οποία 
πρέπει να συνάδει με τις αρχές και τη φιλοσοφία των 
Σ.Δ.Ε., και να χαρακτηρίζεται από συνέπεια ως προς τις 
υπηρεσιακές υποχρεώσεις και τις αρχές της εκπαίδευ¬ 
σης ενηλίκων, η συνεργασία και πρωτοβουλία, καθώς 
και σχέσεις με τους εκπαιδευόμενους. 

γ. Σε περίπτωση που προτείνεται η διακοπή ή η μη 
ανανέωση της απόσπασης ή της σύμβασης του ωρομί¬ 
σθιου εκπαιδευτικού, απαιτείται τεκμηριωμένη έκθεση, 
του διευθυντή με το μέλος της Επιτροπής Παρακο¬ 
λούθησης. 

7. Η απασχόληση εκπαιδευτικών, αποσπασμένων ή 
ωρομισθίων, στα Σχολεία Δεύτερης Ευκαιρίας λογίζεται 
ως χρόνος υπηρεσίας σε αντίστοιχα δημόσια σχολεία. 

ΚΕΦΑΛΑΙΟ Γ 
ΕΚΠΑΙΔΕΥΟΜΕΝΟΙ Σ.Δ.Ε. 

Αρθρο 8 

Εγγραφές εκπαιδευομένων 

1. Δικαίωμα εγγραφής στα Σ.Δ.Ε. έχουν όσοι συμπλη¬ 
ρώνουν το 18ο έτος της ηλικίας τους μέχρι 31 Δεκεμβρί¬ 
ου του έτους εγγραφής ή έχουν υπερβεί το 18ο έτος της 
ηλικίας τους και έχουν ολοκληρώσει την Πρωτοβάθμια 
εκπαίδευση. 

2. Όλοι οι υποψήφιοι εκπαιδευόμενοι προσέρχονται σε 
διαδικασία συνέντευξης ενώπιον επιτροπής που συστή- 
νεται με απόφαση του Διευθυντή του Σ.Δ.Ε. Η επιτροπή 
μπορεί να αποτελείται μόνο από εκπαιδευτικούς και 
Συμβούλους του κάθε Σ.Δ.Ε. Τα κριτήρια αξιολόγησης, 
για την επιλογή των εκπαιδευομένων, ορίζονται με από¬ 
φαση του Γ ενικού Γ ραμματέα Διά Βίου Μάθησης. 

3. Οι διαδικασίες επιλογής υποψήφιων εκπαιδευομέ- 
νων για κάθε σχολικό έτος ολοκληρώνονται μέχρι το 
τέλος Σεπτεμβρίου κάθε έτους. Αν υπάρχουν κενές θέ¬ 
σεις εκπαίδευσης, η διαδικασία μπορεί να παραταθεί 
μέχρι 15 Οκτωβρίου. Στην περίπτωση που υποψήφιοι 
του Α' έτους, οι οποίοι επελέγησαν, αδυνατούν τελικά 
να φοιτήσουν, μπορούν να αντικατασταθούν με επιλα- 
χόντες ως τις 30 Οκτωβρίου. 

4. Ο εκπαιδευόμενος του Σ.Δ.Ε. μπορεί να μετεγγραφεί 
σε άλλο Σ.Δ.Ε., αφού ολοκληρώσει το πρώτο έτος εκπαί¬ 
δευσης με επιτυχία. Σε εξαιρετικές περιπτώσεις μπορεί 
να γίνεται μετεγγραφή και κατά τη διάρκεια του Α' 

έτους, μετά από εισήγηση αμφοτέρων των Διευθυντών 
των Σ.Δ.Ε. και με απόφαση του Τμήματος Αλφαβητισμού 
και Βασικής Παιδείας της ΓΓΔΒΜ. 

5. Τα έτη εκπαίδευσης δεν αντιστοιχούν στα έτη εκ¬ 
παίδευσης του τυπικού Γυμνασίου. Μόνο όταν ο εκπαι¬ 
δευόμενος ολοκληρώσει επιτυχώς την εκπαίδευσή του, 
μπορεί να αποκτήσει απολυτήριο τίτλο που είναι ισό¬ 
τιμος με τον απολυτήριο τίτλο του τυπικού Γ υμνασίου. 

Άρθρο 9 

Φοίτηση εκπαιδευομένων 

1. Το όριο απουσιών του εκπαιδευομένου ανά εκπαι¬ 
δευτικό έτος είναι εκατόν είκοσι (120) ώρες. 

Όταν οι απουσίες υπερβαίνουν τις εκατόν είκοσι (120) 
ώρες και φθάνουν έως τις εκατόν ογδόντα (180) ώρες, ο 
Σύλλογος Διδασκόντων μπορεί να κρίνει τη φοίτηση του 
εκπαιδευομένου ως επαρκή λαμβάνοντας υπόψη αφενός 
το ενδιαφέρον και την ανταπόκρισή του στις απαιτήσεις 
του προγράμματος σπουδών και αφετέρου την αποδε¬ 
δειγμένη σοβαρότητα των λόγων της απουσίας του. Εάν 
οι απουσίες υπερβαίνουν τις εκατόν ογδόντα (180) ώρες 
και φθάνουν έως τις διακόσιες είκοσι (220), ο Σύλλογος 
Διδασκόντων μπορεί να κρίνει τη φοίτηση ως επαρκή, 
μόνο στην περίπτωση που ο εκπαιδευόμενος απούσιασε 
αποδεδειγμένα για σοβαρούς λόγους, διατήρησε την 
επαφή με το σχολείο κατά την περίοδο της απουσίας 
του, εκπόνησε με επιτυχία συνθετικές εργασίες που του 
ανατέθηκαν και ακολούθησε το πρόγραμμα αναπλήρω- 
σης που του προτάθηκε από το Σύλλογο Διδασκόντων. 


5. Η αριθμητική αντιστοίχιση στους χαρακτηρισμούς 
του τίτλου σπουδών (ενδιαφέρον - ανταπόκριση) γίνεται 
ως εξής: 


Ενδιαφέρον 

πολύ μεγάλο 

μεγάλο 

ικανοποιητικό 

μέτριο 

ελάχιστο 


Ανταπόκριση 

άριστα 

πολύ καλά 

καλά 

επαρκώς 

ανεπαρκώς 


Αριθμητικά 

19-20 

16-17-18 

13-14-15 

10 - 11-12 

9.5 (βάση προαγωγής) 


Αφού γίνει αριθμητική αντιστοίχιση, χωριστά για τους 
τομείς του ενδιαφέροντος και της ανταπόκρισης, εξά¬ 
γεται ο μέσος όρος, ο οποίος αποτελεί την αριθμητική 
αντιστοίχιση του Γραμματισμού. Η μισή μονάδα στρογ- 
γυλοποιείται υπέρ του εκπαιδευόμενου. 

Η αριθμητική αντιστοίχιση του κάθε Γραμματισμού και 
ο γενικός μέσος όρος όλων των Γραμματισμών αναγρά¬ 
φονται στο μητρώο και την καρτέλα του μαθητή στο Β' 
έτος και χορηγούνται στον απόφοιτο κατόπιν αιτήσεως 
του, όταν αυτό είναι απαραίτητο. 

6. Όσοι εκπαιδευόμενοι δεν ανταποκρίθηκαν επαρκώς 
στις απαιτήσεις του προγράμματος, μπορούν, με από¬ 
φαση του Συλλόγου διδασκόντων, να φοιτήσουν ένα 
εξάμηνο επιπλέον ώστε να βελτιωθούν στα σημεία όπου 
κρίθηκαν ανεπαρκείς. Μετά το πέρας του εξαμήνου εφό¬ 
σον ανταποκριθούν στις υποχρεώσεις τους κρίνονται 
άξιοι τίτλου σπουδών ισότιμου του απολυτηρίου. 


ΚΕΦΑΛΑΙΟ Δ' 
ΑΞΙΟΛΟΓΗΣΗ 


Αρθρο 10 

Αξιολόγηση εκπαιδευομένων 

1. Η αξιολόγηση των εκπαιδευομένων, λόγω του καινο- 
τομικού χαρακτήρα του προγράμματος και της ενήλικης 
ζωής τους, επικεντρώνεται στη συμμετοχή των ίδιων 
των εκπαιδευομένων. 

Ως απαραίτητες εναλλακτικές μέθοδοι αξιολόγησης 
καθορίζονται: 
α. Οι φάκελοι υλικού 
β. Τα σχέδια δράσης 
γ. Οι συνθετικές εργασίες και 
δ. Οι αυτοαξιολογήσεις. 

2. Η αξιολόγηση είναι περιγραφική. Αφενός αποτυπώνει 
τις γνώσεις, το ενδιαφέρον και τις δεξιότητες του εκπαι- 
δευομένου τόσο σε κάθε Γραμματισμό όσο και στις δρα¬ 
στηριότητες του σχολείου (σχέδια δράσης, εργαστήρια 
κ.ά.) και αφετέρου επισημαίνει τους τομείς στους οποί¬ 
ους ο εκπαιδευόμενος κρίνεται σκόπιμο να βελτιωθεί. 

3. Τα ανωτέρω περιλαμβάνονται στις εκθέσεις προό¬ 
δου των εκπαιδευόμενων, οι οποίες συντάσσονται δύο 
φορές κατά τη διάρκεια της εκπαιδευτικής περιόδου: η 
πρώτη μέχρι 10 Φεβρουάριου και η δεύτερη στο τέλος 
της εκπαιδευτικής περιόδου. Η τελευταία έκθεση προ¬ 
όδου συνοδεύει τον απολυτήριο τίτλο. 

4. Στον απολυτήριο τίτλο (τίτλος σπουδών) αποτυ- 
πώνεται ί) το ενδιαφέρον του εκπαιδευόμενου (πρωτο¬ 
βουλία, ενεργητική συμμετοχή, συνεργατικότητα) και ϋ) 
η ανταπόκρισή του στις απαιτήσεις του προγράμματος 
σπουδών (επίδοση). Οι χαρακτηρισμοί που χρησιμοποι¬ 
ούνται είναι: ί) ως προς το ενδιαφέρον (πολύ μεγάλο, 

μεγάλο, ικανοποιητικό, μέτριο, ελάχιστο) και ϋ) ως 
προς την ανταπόκριση (άριστα, πολύ καλά, καλά, επαρ¬ 
κώς και ανεπαρκώς). 


Αρθρο 11 

Αξιολόγηση δομών και προγραμμάτων 

Η εφαρμογή της διαδικασίας της εσωτερικής αξιολό¬ 
γησης της σχολικής μονάδας, σε έναν ή περισσότερους 
δείκτες, σύμφωνα με τον “Οδηγό Αυτοαξιολόγησης των 
Σχολείων Δεύτερης Ευκαιρίας” ενδείκνυται, με τη συμ¬ 
μετοχή όλων των εμπλεκομένων στην εκπαιδευτική δια¬ 
δικασία, και συγκεκριμένα: διευθυντή, υποδιευθυντή της 
σχολικής μονάδας, του συλλόγου των διδασκόντων, του 
παιδαγωγικού συμβούλου, του συμβούλου σταδιοδρομί¬ 
ας και του συμβούλου ψυχολόγου. Στην περίπτωση που 
το Σ.Δ.Ε. εφαρμόσει την εσωτερική αξιολόγηση, η έκθε¬ 
ση αξιολόγησης κατατίθεται στο τέλος του σχολικού 
έτους στο Τμήμα Αλφαβητισμού και Βασικής Παιδείας 
της ΓΓΔΒΜ. 

ΚΕΦΑΛΑΙΟ Ε' 

ΛΟΙΠΕΣ ΔΙΑΤΑΞΕΙΣ 

Αρθρο 12 

Συνεργασία των Σ.Δ.Ε. με Φορείς της Αυτοδιοίκησης, 

της Οικονομίας, της Κοινωνίας και του Πολιτισμού 

Η δημιουργία δικτύων συνεργασίας μεταξύ Τοπικής 
Αυτοδιοίκησης και κοινωνικών φορέων για τη στήριξη 
της λειτουργίας των σχολείων είναι απαραίτητη για να 
επιτευχθεί ο σκοπός των Σ.Δ.Ε., που είναι η κοινωνική, 
οικονομική ένταξη και ανέλιξη των εκπαιδευομένων. 

Αρθρο 13 
Βιβλιοθήκη 

Σε κάθε Σ.Δ.Ε. δημιουργείται βιβλιοθήκη, η οποία εφο¬ 
διάζεται με κατάλληλα διδακτικά και επιστημονικά βιβλία 
που αφορούν τους Γραμματισμούς, το εκπαιδευτικό έργο 
και την τοπική κοινωνία. 

Ο κατάλογος των βιβλίων συντάσσεται και εμπλουτί¬ 
ζεται από το εκπαιδευτικό προσωπικό των Σ.Δ.Ε. και από 
δωρεές εκδοτικών οίκων κ.ά. 

Άρθρο 14 

Υπηρεσιακά βιβλία και έντυπα των Σ.Δ.Ε. 

Τα υπηρεσιακά βιβλία και έντυπα των Σ.Δ.Ε. ορίζονται 
με ειδικά υποδείγματα της αρμόδιας υπηρεσίας της Γε¬ 
νικής Γραμματείας Διά Βίου Μάθησης είναι τα ακόλουθα: 

Α. ΒΙΒΛΙΑ 

1. Βιβλίο Μητρώου και Προόδου εκπαιδευομένων 
(Β.Μ.Π.). Στο βιβλίο Μητρώου και Προόδου εγγράφονται 
οι προσερχόμενοι για πρώτη φορά εκπαιδευόμενοι. Η 
εγγραφή γίνεται με αλφαβητική σειρά μια μόνο φορά 
κατά τη διάρκεια της φοίτησης στο σχολείο. 

2. Αλφαβητικό Ευρετήριο Εκπαιδευομένων. Στο βι¬ 
βλίο αυτό καταχωρούνται κατά αλφαβητική σειρά οι 
εκπαιδευόμενοι που εγγράφονται για πρώτη φορά στο 
σχολείο. 

3. Ημερολόγιο Σχολικής Ζωής. 

4. Πρωτόκολλο Αλληλογραφίας (κοινό). 

5. Βιβλίο Βιβλιοθήκης. 

6. Βιβλίο Εποπτικών Μέσων Διδασκαλίας (Β.Ε.Μ.Δ.) και 
Παγίων Στοιχείων. 

7. Βιβλίο πράξεων συλλόγου διδασκόντων και βιβλίο 
πράξεων Διευθυντή. 

Β. ΕΝΤΥΠΑ 

1. Τίτλος Σπουδών. 

2. Αποδεικτικό Απολύσεως. 

3. Βεβαίωση Αναλυτικής Βαθμολογίας. 

4. Ατομικό Δελτίο Εκπαιδευομένου. 


5. Φύλλο Αξιολόγησης Εκπαιδευομένου. 

6. Βεβαίωση Φοίτησης Εκπαιδευομένου. 

Γ. ΘΕΩΡΗΣΗ - ΚΛΕΙΣΙΜΟ ΒΙΒΛΙΩΝ 

1. Όλα τα βιβλία σελιδομετρούνται και θεωρούνται 
από τον Διευθυντή του σχολείου. 

2. α. Στις 31 Δεκεμβρίου κλείνονται τα πρωτόκολλα 
αλληλογραφίας με πράξη του Διευθυντή του σχολείου. 
Λόγω των διακοπών των Χριστουγέννων, η πράξη κλει¬ 
σίματος μπορεί να γίνει με ημερομηνία 8 Ιανουάριου. 

β. Δεν κλείνονται το βιβλίο Βιβλιοθήκης και το Βιβλίο 
Εποπτικών Μέσων Διδασκαλίας, εκτός αν δοθεί σχετική 
εντολή των προϊστάμενων αρχών. 

γ. Στις 31 Αυγούστου (λήξη σχολικού έτους) κλείνονται 
με απόφαση του Διευθυντή, το Ημερολόγιο Σχολικής 
Ζωής και το Βιβλίο Πράξεων Συλλόγου Διδασκόντων 
Λόγω των θερινών διακοπών, η πράξη κλεισίματος των 
βιβλίων που αναφέρονται στο παραπάνω γ εδάφιο μπο¬ 
ρεί να γίνει με ημερομηνία 1η Σεπτεμβρίου. 

Η υπ’ αριθμ. 260/16-01-2008 Απόφαση του Υπουργού 
Εθνικής Παιδείας και θρησκευμάτων (Β' 34/16-01-2008) 
«Οργάνωση και Λειτουργία των Σχολείων Δεύτερης Ευ¬ 
καιρίας (Σ.Δ.Ε.) καταργείται. 

Η ισχύς της παρούσας άρχεται από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Ιουνίου 2014 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΚΟΥΚΟΔΗΜΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην ΔΙΠΠ/Φ.ΕΠ.1/391/ΟΙΚ.15042/16-06-2014 Απόφαση του Υπουργού Διοικητικής Μεταρρύθμισης και Ηλεκτρονικής 
Διακυβέρνησης που δημοσιεύθηκε στο ΦΕΚ 1605/18-06-2014 (τεύχος Β/2014), γίνονται οι παρακάτω διορθώσεις: 
Α. Στη σελίδα 21324 στο νούμερο 15. διορθώνεται 
το εσφαλμένο: 


15 

ΚΟΥΤΣΙΟΠΟΥΛΟΥ ΦΙΛΟΜΕΝΗ 

ΘΕΣΣΑΛΟΝΙΚΗΣ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 
ΗΠΕΙΡΟΥ ΔΥΤΙΚΗΣ ΜΑΚΕΔΟΝΙΑΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

στο ορθό: 

15 

ΚΟΥΤΣΙΟΠΟΥΛΟΥ ΦΙΛΟΜΕΝΗ 

ΘΕΣΣΑΛΟΝΙΚΗΣ 

ΑΠΟΚΕΝΤΡΩΜΕΝΗ ΔΙΟΙΚΗΣΗ 
ΜΑΚΕΔΟΝΙΑΣ ΘΡΑΚΗΣ 

ΔΕ ΔΙΟΙΚΗΤΙΚΩΝ 
ΓΡΑΜΜΑΤΕΩΝ 


Β. Στη σελ. 21328 προστίθεται ο τίτλος ΥΠΟΥΡΓΕΙΟ ΥΓΕΙΑΣ ΠΑΝΩ ΑΠΟ ΤΟ ΚΑΤΗΓΟΡΙΑ ΔΕ, (ΠΑΠΠΟΣ ΓΕΩΡΓΙΟΣ). 
Γ. Στη σελίδα 21329 στο Υπουργείο Περιβάλλοντος, Ενέργειας και Κλιματικής Αλλαγής διορθώνεται 
το εσφαλμένο: 


ΚΑΤΗΓΟΡΙΑ ΔΕ 


Α/Α 

ΟΝΟΜΑΤΕΠΩΝΥΜΟ 

ΝΟΜΟΣ 

ΥΠΗΡΕΣΙΑ ΥΠΟΔΟΧΗΣ 

ΚΛΑΔΟΣ/ ΕΙΔΙΚΟΤΗΤΑ 

1 

ΒΑΣΙΛΕΙΟΥ ΠΑΝΑΓΙΩΤΑ 

ΑΤΤΙΚΗΣ 

ΓΕΝΙΚΗ ΓΡΑΜΜΑΤΕΙΑ 
ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

ΔΕ4 

ΠΡΟΣΩΠΙΚΟ 

ΚΑΘΑΡΙΟΤΗΤΑΣ 

2 

ΚΟΥΜΕΡΤΑ ΑΘΑΝΑΣΙΑ 

ΑΤΤΙΚΗΣ 

ΓΕΝΙΚΗ ΓΡΑΜΜΑΤΕΙΑ 
ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

ΔΕ4 

ΠΡΟΣΩΠΙΚΟ 

ΚΑΘΑΡΙΟΤΗΤΑΣ 

στο ορθό: 

ΚΑΤΗΓΟΡΙΑ ΔΕ 


Α/Α 

ΟΝΟΜΑΤΕΠΩΝΥΜΟ 

ΝΟΜΟΣ 

ΥΠΗΡΕΣΙΑ ΥΠΟΔΟΧΗΣ 

ΚΛΑΔΟΣ/ ΕΙΔΙΚΟΤΗΤΑ 

1 

ΒΑΣΙΛΕΙΟΥ ΠΑΝΑΓΙΩΤΑ 

ΑΤΤΙΚΗΣ 

ΓΕΝΙΚΗ ΓΡΑΜΜΑΤΕΙΑ 
ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

ΔΕ4 

ΠΡΟΣΩΠΙΚΟ Η/Υ 

2 

ΚΟΥΜΕΡΤΑ ΑΘΑΝΑΣΙΑ 

ΑΤΤΙΚΗΣ 

ΓΕΝΙΚΗ ΓΡΑΜΜΑΤΕΙΑ 
ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

ΔΕ4 

ΠΡΟΣΩΠΙΚΟ Η/Υ 


Δ. Στη σελίδα 21331 στο νούμερο 9 διορθώνεται 
το εσφαλμένο: 


9 

ΚΟΡΔΕΝΗΣ ΑΘΑΝΑΣΙΟΣ 

ΑΤΤΙΚΗΣ 

ΕΛΛΗΝΙΚΗ ΑΣΤΥΝΟΜΙΑ 

ΥΕ ΒΟΗΘΗΤΙΚΟΥ 
ΠΡΟΣΩΠΙΚΟΥ 





(ΕΡΓ ΑΤ ΟΤΕΧΝΙΤ ΩΝ) 


στο ορθό: 


9 

ΚΟΡΔΕΝΗΣ ΑΘΑΝΑΣΙΟΣ 

ΘΕΣΣΑΛΟΝΙΚΗΣ 

ΕΛΛΗΝΙΚΗ ΑΣΤΥΝΟΜΙΑ 

ΥΕ ΒΟΗΘΗΤΙΚΟΥ 
ΠΡΟΣΩΠΙΚΟΥ 





(ΕΡΓΑΤ ΟΤΕΧΝΙΤ ΩΝ) 


(Από το Υπουργείο Διοικητικής Μεταρρύθμισης και Ηλεκτρονικής Διακυβέρνησης) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





























